దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మిస్టర్ సిలో ఆ పిల్లాడు మళ్లీ బయటికొచ్చాడు: ఉపాసన
ప్రస్తుతం రామ్ చరణ్ ‘RRR’ సినిమాలో నటిస్తున్నారు. ఎస్.ఎస్.రాజమౌళి దర్శకత్వంలో తెరకెక్కుతోన్న ఈ భారీ చిత్రంలో చరణ్‌తో పాటు ఎన్టీఆర్ కూడా నటిస్తున్నారు.
Samayam Telugu | Updated:
May 6, 2019, 12:44PM IST
సాధారణంగా మనం చదువుకున్న స్కూలుకో, చిన్నప్పుడు మనం ఆడుకున్న ప్రాంతానికో చాలా కాలం తరవాత వెళ్తే ఆ అనుభూతి గొప్పగా ఉంటుంది. క్లాస్ రూంలో మనం కూర్చున్న బెంచ్, హాస్టల్ గదిలో మనం పడుకున్న మంచం ఇలా అప్పట్లో మనం వాడిన ప్రతి వస్తువును చూడగానే మన ముఖంలో ఏదో తెలియని ఆనందం, చిరునవ్వు వచ్చేస్తాయి. తాజాగా మెగా పవర్ స్టార్‌ రామ్ చరణ్‌కు ఇలాంటి అనుభూతే కలిగింది. చరణ్ చిన్నప్పుడు ఊటీలో చదువుకున్న లారెన్స్ స్కూల్ లోవెడేల్‌ను తాజాగా సందర్శించారు.
రామ్ చరణ్ స్కూల్‌ను సందర్శించినప్పటి ఫొటోలను ఆయన సతీమణి ఉపాసన ట్విట్టర్ ద్వారా అభిమానులతో పంచుకున్నారు. ‘జ్ఞాపకాలు ఎప్పటికీ అలానే ఉండిపోతాయి! ప్రతి ఒక్కరూ స్కూల్‌ను మిస్సవుతారని నాకు తెలుసు. స్కూల్ క్యాంటీన్, డార్మిటరీ, క్లాస్ ఫొటో ఇలా తన స్కూల్ డేస్‌ నాటి ఎన్నో జ్ఞాపకాలను మిస్టర్ సి నెమరువేసుకున్నారు. ఆయనలోని పిల్లాడిని వెనక్కి తీసుకొచ్చారు’ అని ఉపాసన తన ట్వీట్‌లో పేర్కొన్నారు. రామ్ చరణ్ స్కూల్‌లో గడిపిన ఫొటోలను షేర్ చేశారు. ఆ ఫొటోలు చూస్తుంటే రామ్ చరణ్ తన చిన్ననాటి జ్ఞాపకాలను గుర్తుచేసుకుని ఆనందపడుతున్నట్లు స్పష్టంగా అర్థమవుతోంది. స్కూల్ కూడా చాలా అందంగా ఉంది.
Memories that last forever ! I’m sure everyone misses school for : school canteen dormitory class photo Mr C has… https://t.co/OrvMCMWJ5T
&mdash; Upasana Konidela (@upasanakonidela) 1557067408000
ఇదిలా ఉంటే, ప్రస్తుతం రామ్ చరణ్ ‘RRR’ సినిమాలో నటిస్తున్నారు. ఎస్.ఎస్.రాజమౌళి దర్శకత్వంలో తెరకెక్కుతోన్న ఈ భారీ చిత్రంలో చరణ్‌తో పాటు ఎన్టీఆర్ కూడా నటిస్తున్నారు. ప్రస్తుతం షూటింగ్ దశలో ఉన్న ఈ చిత్రానికి కాస్త విరామం ఇచ్చారు. రామ్ చరణ్, ఎన్టీఆర్ స్వల్ప గాయాలకు గురవడంతో షూటింగ్‌కు బ్రేక్ పడింది. త్వరలోనే వీళ్లు మళ్లీ సెట్స్‌లో కలవనున్నారు. ప్రస్తుతానికి కుటుంబంతో సరదాగా గడుపుతున్నారు. దీనిలో భాగంగానే తమిళనాడు వెళ్లిన చరణ్.. ఊటీలో తాను చదువుకున్న స్కూల్‌కు వెళ్లారు.
It’s BACK TO SCHOOL for Mr C ! Lawrence Lovedale !  #nostalgia #downmemorylane #boardingschool #RamCharan https://t.co/I1HKYzKhAk
&mdash; Upasana Konidela (@upasanakonidela) 1557065623000